ফেরেঙ্ক পুসকাস ছিলে জাদুকরী হাঙ্গেরি দলের অধিনায়ক। তার নেতৃত্বেই ১৯৫৪ সালে বিশ্বকাপের ফাইনালে গিয়েছিল হাঙ্গেরি। হেরে যায় পশ্চিম জার্মানির বিপক্ষে। ম্যাচটায় হাঙ্গেরী ৩-২ গোলে হারে। যদিও গ্রুপ পর্বে এই হাঙ্গেরির বিপক্ষেই ৮-৩ গোলে বিধ্বস্ত হয় পশ্চিম জার্মানি। ফাইনালের আগে টানা ৩১টি ম্যাচে অপরাজিত ছিল হাঙ্গেরি। কিন্তু সব হিসাব-নিকাশ ওলট-পালট হয়ে যায় ফাইনালে। পুসকাস সেই মহা গুরুত্বপূর্ণ ম্যাচে গোল করেছিলেন। যদিও তাতে উপকার হয়নি হাঙ্গেরির। ১৯৬২ বিশ্বকাপটা তিনি খেলেন স্পেনের হয়ে। দল নিয়ে এবার গ্রুপ পর্বেই বাদ পড়তে হয় তাকে। যদিও সেই বিশ্বকাপের আগেই সেরা সময়টা পেছনে ফেলে এসেছিলেন পুসকাস। পুসকাস হলেন ফুটবল ইতিহাসে সর্বকালের সেরা গোল মেশিনদের একজন। হাঙ্গেরির হয়ে ৮৫টি ম্যাচে ৮৪টি গোল তার। যদিও কোনোকালেই আউট-অ্যান্ড-আউট স্ট্রাইকার ছিলেন না তিনি। আলফ্রেডো ডি স্টেফানোর সাথে রিয়াল মাদ্রিদে তার জুটি ইউরোপিয়ান সার্কিটে রীতিমত প্রতিপক্ষের রক্ষণভাগের বুকে কাঁপুনি ধরিয়ে দিতো। তবুও দু’দেশের কোনটির হয়েই জিততে পারেনি বিশ্বকাপের শিরোপা।